# Haplochromis nuchisquamulatus

Haplochromis nuchisquamulatus és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir els 11,3 cm de longitud total i les femelles entre 6 i 8.
* Cos allargat, lateralment comprimit i més aviat corpulent.
* Cap gros i de perfil convex.
* En el mascle, predomina el color vermell en la meitat superior del cos (des de la boca fins a l'aleta caudal). Els laterals són de color groc acarabassat en el seu primer segment fins a l'aleta anal i verd fins a l'aleta caudal. El cap és de color blau cel, tot i que té reflexos ataronjats a la part inferior i una franja negra a través de l'ull. La porció ventral situada a sobre mateix de l'aleta pelviana és negra. Les aletes pectorals són de color negre (encara que n'hi ha exemplars que les presenten de color carabassa). L'aleta dorsal és de color vermell amb tocs de blau en la seua primera part. L'aleta anal és de color vermell amb blau i presenta entre 3 i 10 taques. L'aleta caudal és de color vermell.
* Els mascles dominats i les femelles són de color blanc daurat amb 4-6 franges verticals i una banda horitzontal (les franges i la banda apareixen i desapareixen en funció de l'estat d'ànim i la situació social dins del grup de cada exemplar en qüestió).

## Reproducció

La incubació és bucal i el procés de maduració dels ous fecundats (entre 40 i 80) fins que esdevenen alevins independents triga de 15 a 23 dies. La maduresa sexual és assolida al cap de 8-9 mesos.

## Alimentació

Menja matèria vegetal, incloent-hi algues.

## Hàbitat

És bentopelàgic, d'aigua dolça i de clima tropical (3°N-3°S).

## Distribució geogràfica

Es troba al llac Victòria (Kenya, Tanzània i Uganda).

## Vida en captivitat

Tot i que és una espècie bastant tranquil·la, és millor no barrejar-la amb espècies molt territorials o que siguin de coloració similar, ja que, en aquests casos, abundaran les baralles i l'espècie perdedora acabarà com a dominada.

## Observacions

És inofensiu per als humans.

## Referències

* ↑ Hilgendorf, F. M. 1888. Fische aus dem Victoria-Nyanza (Ukerewe-See), gesammelt von dem verstorbenen Dr. G. A. Fischer. Sitzungsber. Ges. Naturf. Freunde Berlín 1888: 75-79.
* 1 2 3 FishBase (anglès)
* ↑ Van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, Vol. 4.
* 1 2 3 Aquacíclidos (castellà)
* ↑ Aquarium Webzine (francès)
* ↑ Greenwood, P.H. The Haplochromine fishes of the East African lakes. Kraus International Publications, Múnic. 839 p.
* ↑ FishBase (anglès)

## Bibliografia

* Fermon, Y., 1997. Les Haplochromis spp. (Teleostei, Cichlidae) des zones rocheuses du Mwanza Gulf, lac Victoria, Tanzanie: Structure des communautes et écomorphologie. Thèse présentée pour l'obtention du Diplôme de Doctorat du Muséum National d'Histoire naturelle. Thèses et Documents Microfichés Núm. 157. ORSTOM, París.
* Thurston, J.P., 1970. The incidence of Monogenea and parasitic Crustacea on the gills of fish in Uganda. Rev. Zool. Bot. Afr. 82(1-2): 111-130.
* Van Oijen, M.J.P., 1996: The generic classification of the haplochromine cichlids of Lake Victoria, East Africa. Zoologische Verhandelingen (Leiden), 302: 57-110.